अचीवमेंट को सेलिब्रेट करने के लिए कस्टमर्स को गिफ्ट देगी कंपनी, 1991 में बेची थी पहली पैसेंजर व्हीकल सिएरा
Tata Motors creates a record of making 5 million vehicles. भारतीय कार मार्केट में तेजी से ग्रोथ कर रही टाटा मोटर्स एक के बाद एक माइलस्टोन खड़े कर रही है।
भारतीय कार मार्केट में तेजी से ग्रोथ कर रही टाटा मोटर्स एक के बाद एक अचीवमेंट हासिल कर रही है। आज (शुक्रवार 3 मार्च ) कंपनी ने 5 मिलियन यानी 50 लाख गाड़ियों के प्रोडक्शन का आंकड़ा पार कर एक और रिकॉर्ड दर्ज कर लिया है। कंपनी ने यह अचीवमेंट टाटा ग्रुप के फाउंडर जमशेदजी टाटा के 183वें जन्मदिन के मौके पर हासिल किया।
इस मौके पर कर्मचारियों ने कंपनी की कारों की न्यू फॉरएवर रेंज से जमीन पर '50 लाख' लिखा। जिन कारों से 50 लाख लिखा गया उनमें अल्ट्रोज, नेक्सॉन, पंच, टिआगो, टिगोर, हैरियर और सफारी शामिल हैं। इस अचीवमेंट को सेलिब्रेट करने के लिए कंपनी कस्टमर्स के साथ टाटा के वर्कर्स के लिए भी सेलिब्रेशन कैंपेन चलाने वाली है।
टाटा मोटर्स इस सेलिब्रेशन कैंपन के अंतर्गत डीलरशिप और सेल्स आउटलेट पर ब्रांडेड कपड़े और खास प्रतीक चिन्ह बांटने वाली है। इसके अलावा कंपनी महीने भर अपने उत्पादन प्लांट और रीजनल ऑफिस में इसका जश्न मनाएगी।
ढाई साल में बनाई 1 मिलियन गाड़ियां
इस मौके पर टाटा मोटर्स पैसेंजर व्हीकल लिमिटेड और टाटा पैरेंज इलेक्ट्रिक मोबिलिटी लिमिटेड के मैनेजमेंट डायरेक्टर शैलेश चंद्रा ने कहा कि यह सफर काफी उतार-चढ़ाव भरा रहा। हमने पिछले ढाई सालों में 1 मिलियन गाड़ियां बनाई हैं। कोविड-19 महामारी के अलावा सेमीकंडक्टर चिप की तंगी के चलते प्रोडक्शन बुरी तरह प्रभावित हुआ था। अब प्रोडक्शन और बिक्री की रफ्तार पटरी पर लौट चुकी है। हम हर नए प्रोडक्ट के साथ भारत को बदलते रहे हैं।
1991 में टाटा सिएरा से हुई थी शुरुआत
टाटा मोटर्स ने साल 1977 में पुणे प्लांट से अपना पहला कमर्शियल व्हीकल रोलआउट किया था। वहीं 1991 में पहली पैसेंजर व्हीकल टाटा सिएरा को रोलआउट किया था। टाटा इंडिका को कस्टमर्स का शानदार रिस्पॉन्स मिला था। अब तक कंपनी ने बाजार में एक से बढ़कर अलग-अलग सेगमेंट में कई मॉडलों को लॉन्च कर रही है।
कंपनी के पोर्टफोलियो में टाटा सफारी, टाटा सूमो, टाटा इंडिगो, टाटा हैरियर, टाटा पंच, टाटा नेक्सन, टाटा टियागो, टाटा टिगोर, टाटा नैनो, टाटा अल्ट्रोज जैसे कई मॉडल शामिल रहे हैं। कंपनी के पास इलेक्ट्रिक कार सेगमेंट का सबसे बड़ा मार्केट शेयर है।
